ZMLUVA O PARTNERSTVE

uzatvorená podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov a ustanovenia zákona č. 147/2001 Z. z. o reklame v znení neskorších predpisov

**Čl. I.**

**Zmluvné strany**

1. **Objednávateľ:**

So sídlom:

Zastúpenie:

IČO:

Bankové spojenie:

IBAN:

Registrácia:

(ďalej len „**objednávateľ**“)

a

1. **Združenie: The International Fiscal Association,**

**the Slovak Republic Branch** (ďalej len „**IFA SR**“)

So sídlom: Zámocká 34, 811 01 Bratislava

Zastúpenie: Renáta Bláhová, prezidentka

IČO: 42 139 091

Bankové spojenie: Tatra Banka a.s. – Bratislava

IBAN: SK38 1100 0000 0026 2920 6451

Registrácia: Register mimovládnych neziskových organizácií Ministerstva vnútra

(ďalej len „**združenie**“)

# Čl. II.

# Predmet zmluvy

1. Hlavným cieľom združenia je podporiť vzdelávanie, ako aj výskumné a vývojové projekty v oblasti daňového práva v Slovenskej republike a podporiť štúdium medzinárodného a komparatívneho fiškálneho práva a finančných a ekonomických aspektov zdaňovania v spolupráci s medzinárodnou organizáciou IFA. Združenie sa usiluje dosiahnuť svoje ciele prostredníctvom spoluúčasti na činnostiach IFA, predovšetkým kongresov, a tiež prostredníctvom organizovania vlastných aktivít združenia formou výskumu, publikovania a uverejňovania poznatkov v oblasti daňového práva, usporadúvania seminárov vrátane ročnej konferencie pre odbornú verejnosť.

Uvedené ciele združenia sú v súlade s ESG štandardami a podporujú najmä udržateľnosť v oblasti finančnej stratégie s dôrazom na tax compliance podnikateľského prostredia.

1. Predmetom tejto zmluvy je záväzok združenia za podmienok ustanovených touto zmluvou propagovať objednávateľa ako podporovateľa činností uvedených v bode 1 tohto článku zmluvy formou uvedenou v článku IV. tejto zmluvy a to najmä v súvislosti s Regionálnou konferenciou IFA SR, ktorá sa koná v druhom kvartáli kalendárneho roka (pre rok 2025 je to 10.04.2025) (ďalej len „**Regionálna konferencia IFA SR**“ a tiež ako „**konferencia“**) a záväzok objednávateľa v postavení Hlavného partnera/ESG partnera zaplatiť združeniu za riadne a včas vykonané činnosti podľa tejto zmluvy finančný príspevok podľa článku III. tejto zmluvy.

# Čl. III.

# Finančný príspevok

1. Odmena vo forme finančného príspevku za výkon činností združenia podľa tejto zmluvy pre objednávateľa, ako **Hlavného partnera**, bola zmluvnými stranami dohodnutá vo výške **5.000 EUR**. Nakoľko združenie nie je platiteľom DPH, odmena nepodlieha tejto dani.

*Alt.*

Odmena vo forme finančného príspevku za výkon činností združenia podľa tejto zmluvy pre objednávateľa, ako **ESG partnera**, bola zmluvnými stranami dohodnutá vo výške **3.000 EUR.** Nakoľko združenie nie je platiteľom DPH, odmena nepodlieha tejto dani.

1. Na základe podpisu tejto zmluvy združenie vystaví faktúru do konca mesiaca, v ktorom bude zrealizovaná Regionálna konferencia IFA SR pre rok 2025, t. j. najneskôr do 30.04.2025. Splatnosť faktúry je 14 dní odo dňa jej doručenia objednávateľovi.
2. Ak vystavená faktúra nemá všetky náležitosti daňového dokladu v zmysle platnej právnej úpravy alebo je v rozpore s touto zmluvou, objednávateľ má právo vrátiť takúto faktúru združeniu na prepracovanie, pričom splatnosť faktúry začne plynúť až odo dňa doručenia takej faktúry, ktorá obsahuje všetky náležitosti daňového dokladu, resp. je v súlade s touto zmluvou.

# Čl. IV.

# Práva a povinnosti zmluvných strán

1. Združenie sa zaväzuje vykonať riadne a včas nasledovné činnosti zamerané na propagáciu objednávateľa a jeho aktivít:

*Alt pre hlavného partnera*

* v priestoroch konania konferencie umiestniť na viditeľnom mieste Roll-up, na ktorom bude znázornené logo a/alebo obchodného meno objednávateľa,
* v priestoroch konania konferencie umiestniť prospekty, alebo iné reklamné materiály objednávateľa a to vhodnou formou na viditeľnom mieste,
* v pozvánkach na konferenciu umiestniť viditeľné logo objednávateľa,
* na konferencii umožniť bezplatnú účasť dvoch zástupcov objednávateľa,
* počas konferencie, v ďakovnej reči uviesť výslovné poďakovanie objednávateľovi,
* na webovej stránke združenia <https://ifa-sr.sk/> umiestniť viditeľné logo objednávateľa.

*Alt pre ESG Partnera*

* v priestoroch konania konferencie umiestniť na viditeľnom mieste Roll-up, na ktorom bude znázornené logo a/alebo obchodného meno objednávateľa,
* v priestoroch konania konferencie umiestniť prospekty, alebo iné reklamné materiály objednávateľa a to vhodnou formou na viditeľnom mieste,
* v pozvánkach na konferenciu umiestniť viditeľné logo objednávateľa,
* na konferencii umožniť bezplatnú účasť dvoch zástupcov objednávateľa.

1. Združenie je povinné predložiť objednávateľovi finálnu pozvánku na Regionálnu konferenciu IFA SR najneskôr 30 dní pred jej konaním. Na základe požiadavky objednávateľa sa združenie zaväzuje predložiť objednávateľovi dokumentáciu (napr. fotografie) z konferencie ako dôkaz o vykonaných reklamných činnostiach v zmysle tejto zmluvy.
2. Objednávateľ je povinný dodať združeniu firemné logo a marketingové podklady v termíne a spôsobom určeným združením, pričom o jednotlivých termínoch je združenie povinné objednávateľa informovať s predstihom 20-tich kalendárnych dní.
3. Objednávateľ je povinný poskytnúť združeniu všetku potrebnú súčinnosť.

**Čl. V.**

**Záverečné ustanovenia**

1. Táto zmluva nadobúda platnosť a účinnosť dňom podpísania zástupcami oboch zmluvných strán. Táto zmluva sa uzatvára na dobu neurčitú.
2. Zmluva je vypracovaná v dvoch vyhotoveniach, z ktorých každá zmluvná strana dostane jedno vyhotovenie.
3. Meniť a dopĺňať túto zmluvu je možné len formou dodatkov odsúhlasených obidvomi zmluvnými stranami, ktoré budú podpísané oprávnenými zástupcami oboch zmluvných strán.
4. Zmluvné strany zhodne potvrdzujú určitosť a zrozumiteľnosť obsahu zmluvy a na znak slobodnej a vážnej vôle ju podpisujú.

|  |  |
| --- | --- |
| Za objednávateľa:  V Bratislave dňa  ……………………………………... | Za združenie:    V Bratislave dňa  ..........................................  Renáta Bláhová, prezidentka |
|  |  |